erhwenkuo/poetry-chinese-zhtw huggingface dataset:
江夏行
作者：李白（唐）

憶昔嬌小姿，春心亦自持。為言嫁夫婿，得免長相思。誰知嫁商賈，令人卻愁苦。自從為夫妻，何曾在鄉土。去年下揚州，相送黃鶴樓。眼看帆去遠，心逐江水流。只言期一載，誰謂曆三秋。使妾腸欲斷，恨君情悠悠。東家西舍同時發，北去南來不逾月。未知行李遊何方，正見當壚女，紅妝二八年。一種為人妻，獨自多悲淒。對鏡便垂淚，逢人只欲啼。不如輕薄兒，旦暮長相隨。悔作商人婦，青春長別離。如今正好同歡樂，
懷仙歌
作者：李白（唐）

一鶴東飛過滄海，放心散漫知何在。仙人浩歌望我來，巨鼇莫戴三山去，我欲蓬萊頂上行。
玉真仙人詞
作者：李白（唐）

玉真之仙人，時往太華峰。清晨鳴天鼓，飆欻騰雙龍。弄電不輟手，行雲本無蹤。幾時入少室，王母應相逢。
清溪行
作者：李白（唐）

清溪清我心，水色異諸水。借問新安江，見底何如此。人行明鏡中，鳥度屏風裡。向晚猩猩啼，空悲遠遊子。
酬殷明佐見贈五雲裘歌
作者：李白（唐）

我吟謝脁詩上語，朔風颯颯吹飛雨。謝脁已沒青山空，文章彪炳光陸離，應是素娥玉女之所為。輕如松花落金粉，濃似苔錦含碧滋。遠山積翠橫海島，故人贈我我不違，著令山水含清暉。頓驚謝康樂，群仙長歎驚此物，千崖萬嶺相縈鬱。身騎白鹿行飄颻，瑤臺雪花數千點，片片吹落春風香。為君持此淩蒼蒼，
臨路歌
作者：李白（唐）

大鵬飛兮振八裔，中天摧兮力不濟。餘風激兮萬世，
古意
作者：李白（唐）

君為女蘿草，妾作兔絲花。輕條不自引，為逐春風斜。百丈託遠松，纏綿成一家。誰言會面易，各在青山崖。女蘿發馨香，兔絲斷人腸。枝枝相糾結，葉葉競飄揚。生子不知根，因誰共芬芳。中巢雙翡翠，上宿紫鴛鴦。若識二草心，海潮亦可量。
山鷓鴣詞
作者：李白（唐）

苦竹嶺頭秋月輝，苦竹南枝鷓鴣飛。嫁得燕山胡雁婿，紫塞嚴霜如劍戟，蒼梧欲巢難背違。我今誓死不能去，
曆陽壯士勤將軍名思齊歌
作者：李白（唐）

太古曆陽郡，化為洪川在。江山猶鬱盤，龍虎秘光彩。蓄洩數千載，風雲何霮zw。特生勤將軍，神力百夫倍。
草書歌行
作者：李白（唐）

少年上人號懷素，草書天下稱獨步。墨池飛出北溟魚，箋麻素絹排數廂，宣州石硯墨色光。吾師醉後倚繩床，起來向壁不停手，一行數字大如鬥。怳怳如聞神鬼驚，湖南七郡凡幾家，家家屏障書題遍。王逸少，張伯英，古來萬事貴天生，何必要公孫大娘渾脫舞。
和盧侍禦通塘曲
作者：李白（唐）

君誇通塘好，通塘勝耶溪。通塘在何處，遠在尋陽西。青蘿嫋嫋掛煙樹，白鷳處處聚沙堤。石門中斷平湖出，相逢不相識，出沒繞通塘。浦邊清水明素足，秦人雞犬桃花裡，將比通塘渠見羞。通塘不忍別，月出青山送行子，四邊苦竹秋聲起。長吟白雪望星河，
奉和聖制夏日遊石淙山
作者：姚崇（唐）

二室三塗光地險，均霜揆日處天中。石泉石鏡恆留月，別有祥煙伴佳氣，能隨輕輦共蔥蔥。
故洛陽城侍宴應制
作者：姚崇（唐）

遊豫停仙蹕，登臨對晚晴。川鳧連倒影，巖鳥應虛聲。野奏風成曲，山居雲作纓。今朝丘壑上，高興小蓬瀛。
春日洛陽城侍宴
作者：姚崇（唐）

南山開寶曆，北渚對芳蹊。的曆風梅度，參差露草低。堯樽臨上席，舜樂下前溪。任重由來醉，乘酣志轉迷。
秋夜望月
作者：姚崇（唐）

明月有餘鑒，羈人殊未安。桂含秋樹晚，波入夜池寒。灼灼雲枝淨，光光草露團。所思迷所在，長望獨長歎。
夜渡江
作者：姚崇（唐）

夜渚帶浮煙，蒼茫晦遠天。舟輕不覺動，纜急始知牽。聽草遙尋岸，聞香暗識蓮。唯看孤帆影，常似客心懸。
奉和聖制龍池篇
作者：姚崇（唐）

恭聞帝裡生靈沼，應報明君鼎業新。既協翠泉光寶命，獨有前池一小雁，叨承舊惠入天津。
句
作者：姚崇（唐）

扇掩將雛曲，釵承墮馬鬟。（見《海錄碎事》，
奉和禦制璟與張說源幹曜同日上官命宴都堂賜詩應制
作者：宋璟（唐）

丞相邦之重，非賢諒不居。老臣慵且憊，何德以當諸。厚秩先為忝，崇班複此除。太常陳禮樂，中掖降簪裾。聖酒山河潤，仙文象緯舒。冒恩懷寵錫，陳力省空虛。郭隗慚無駿，馮諼愧有魚。不知周勃者，榮幸定何如。
奉和聖制同二相已下群官樂遊園宴
作者：宋璟（唐）

侍飲終酺會，承恩續勝遊。戴天惟慶倖，選地即殊尤。北向祗雙闕，南臨賞一丘。曲江新溜暖，上苑雜花稠。亹亹韶弦屢，戔戔賁帛周。醉歸填畛陌，榮耀接軒裘。
奉和聖制送張說巡邊
作者：宋璟（唐）

帝道薄存兵，王師尚有徵。是關司馬法，爰命總戎行。畫閫崇威信，分麾盛寵榮。聚觀方結轍，出祖遂傾城。聖酒江河潤，天詞象緯明。德風邊草偃，勝氣朔雲平。宰國推良器，為軍挹壯聲。至和常得體，不戰即亡精。以智泉寧竭，其徐海自清。遲還廟堂坐，贈別故人情。
奉和聖制答張說扈從南出雀鼠谷
作者：宋璟（唐）

秦地雄西夏，並州近北胡。禹行山啟路，舜在邑為都。忽視寒暄隔，深思險易殊。四時宗伯敘，六義宰臣鋪。徵作宮常應，星環日每紆。盛哉逢道合，良以致亨衢。
蒲津迎駕
作者：宋璟（唐）

回鑾下蒲阪，飛旆指秦京。洛上黃雲送，關中紫氣迎。霞朝看馬色，月曉聽雞鳴。防拒連山險，長橋壓水準。省方知化洽，察俗覺時清。天下長無事，空餘襟帶名。
送蘇尚書赴益州
作者：宋璟（唐）

我望風煙接，君行霰雪飛。園亭若有送，楊柳最依依。
妾換馬
作者：盧殷（唐）

伴鳳樓中妾，如龍櫪上宛。同年辭舊寵，異地受新恩。香閣更衣處，塵蒙噴草痕。連嘶將忍淚，俱戀主人門。
七夕
作者：盧殷（唐）

河耿月涼時，牽牛織女期。歡娛方在此，漏刻竟由誰。定不嫌秋駛，唯當乞夜遲。全勝客子婦，十載泣生離。
月夜
作者：盧殷（唐）

露下涼生簟，無人月滿庭。難聞逆河浪，徒望白榆星。樹繞孤棲鵲，窗飛就暗螢。移時宿蘭影，思共習芳馨。
仲夏寄江南
作者：盧殷（唐）

五月行將近，三年客未回。夢成千裡去，酒醒百憂來。晚暮時看槿，悲酸不食梅。空將白團扇，從寄複裴回。
欲銷雲
作者：盧殷（唐）

欲隱從龍質，仍餘觸石文。霏微依碧落，彷彿誤非雲。度月光無隔，傾河影不分。如逢作霖處，當為起氤氳。
遇邊使
作者：盧殷（唐）

累年無的信，每夜夢邊城。袖掩千行淚，書封一尺情。
移住別居
作者：盧殷（唐）

自到西川住，唯君別有情。常逢對門遠，又隔一重城。
堋口逢友人
作者：盧殷（唐）

艱難別離久，中外往還深。已改當時法，空餘舊日心。
雨霽登北岸寄友人
作者：盧殷（唐）

稻黃撲撲黍油油，野樹連山澗自流。憶得年時馮翊部，謝郎相引上樓頭。
長安親故
作者：盧殷（唐）

楚蘭不佩佩吳鉤，帶酒城頭別舊遊。年事已多筋力在，試將弓箭到並州。
悲秋
作者：盧殷（唐）

秋空雁度青天遠，疏樹蟬嘶白露寒。階下敗蘭猶有氣，手中團扇漸無端。
晚蟬
作者：盧殷（唐）

深藏高柳背斜暉，能軫孤愁減昔圍。猶畏旅人頭不白，再三移樹帶聲飛。
維揚郡西亭贈友人
作者：盧殷（唐）

萍颯風池香滿船，楊花漠漠暮春天。玉人此日心中事，何似乘羊入市年。
終南精舍月中聞磬
作者：獨孤申叔（唐）

精廬殘夜景，天宇滅埃氛。幽磬此時擊，餘音幾處聞。隨風樹杪去，支策月中分。斷絕如殘漏，淒清不隔雲。羈人方罷夢，獨雁忽迷群。響盡河漢落，千山空糾紛。
題漢州西湖
作者：嚴公弼（唐）

西湖創置自房公，心匠縱橫造化同。見說鳳池推獨步，高名何事滯川中。
題漢州西湖
作者：嚴公貺（唐）

鳳沼才難盡，餘思鑿西湖。珍木羅修岸，冰光映坐隅。琴臺今寂寞，竹島尚縈紆。猶蘊濟川志，芳名終不渝。
湘弦曲
作者：莊南傑（唐）

楚雲錚錚戛秋露，巫雲峽雨飛朝暮。古磬高敲百尺樓，鶯啼寂寞花枝雨，鬼嘯荒郊松柏風。滿堂怨咽悲相續，
黃雀行
作者：莊南傑（唐）

穿屋穿牆不知止，爭樹爭巢入營死。林間公子挾彈弓，虞人設網當要路，白日啾嘲禍萬機。
雁門太守行
作者：莊南傑（唐）

旌旗閃閃搖天末，長笛橫吹虜塵闊。跨下嘶風白練獰，九泉寂寞葬秋蟲，濕雲荒草啼秋思。
陽春曲
作者：莊南傑（唐）

紫錦紅囊香滿風，金鸞玉軾搖丁冬。沙鷗白羽翦晴碧，鳳葉龍吟白日長，落花聲底仙娥醉。
傷歌行
作者：莊南傑（唐）

兔走烏飛不相見，人事依稀速如電。王母夭桃一度開，秋雨無情不惜花，芙蓉一一驚香倒。勸君莫謾栽荊棘，
無題
作者：李溟（唐）

喬木掛鬥邑，水驛壞門開。向月片帆去，背雲行雁來。晚年名利跡，甯免路岐哀。前計不能息，若為玄鬢回。
客舍喜友人相訪
作者：賀蘭朋吉（唐）

荒居無四鄰，誰肯訪來頻。古樹秋中葉，他鄉病裡身。雁聲風送急，螢影月流新。獨為成名晚，多慚見友人。
詣李侍郎
作者：王魯複（唐）

文字元無底，功夫轉到難。苦心三百首，暫請侍郎看。
吊靈均
作者：王魯複（唐）

萬古汨羅深，騷人道不沉。明明唐日月，應見楚臣心。
吊韓侍郎
作者：王魯複（唐）

星落少微宮，高人入古風。幾年才子淚，並寫五言中。
故白巖禪師院
作者：王魯複（唐）

能師還世名還在，空閉禪堂滿院苔。花樹不隨人寂寞，數枝猶自出牆來。
招玉川子詠新文
作者：徐希仁（唐）

清氣宿我心，結為清泠音。一夜吟不足，君來相和吟。
贈別舍人弟臺卿之江南
作者：李白（唐）

去國客行遠，還山秋夢長。梧桐落金井，一葉飛銀床。覺罷攬明鏡，鬢毛颯已霜。良圖委蔓草，古貌成枯桑。欲道心下事，時人疑夜光。因為洞庭葉，飄落之瀟湘。令弟經濟士，謫居我何傷。潛虯隱尺水，著論談興亡。客遇王子喬，口傳不死方。入洞過天地，登真朝玉皇。吾將撫爾背，揮手遂翱翔。
醉後贈王曆陽
作者：李白（唐）

書禿千兔毫，詩裁兩牛腰。筆蹤起龍虎，舞袖拂雲霄。雙歌二胡姬，更奏遠清朝。舉酒挑朔雪，從君不相饒。
贈曆陽褚司馬
作者：李白（唐）

北堂千萬壽，侍奉有光輝。先同稚子舞，更著老萊衣。因為小兒啼，醉倒月下歸。人間無此樂，此樂世中稀。
對雪醉後贈王曆陽
作者：李白（唐）

有身莫犯飛龍鱗，有手莫辮猛虎須。君看昔日汝南市，曆陽何異山陰時，白雪飛花亂人目。君家有酒我何愁，清晨鼓棹過江去，千里相思明月樓。
贈宣城宇文太守兼呈崔侍禦
作者：李白（唐）

白若白鷺鮮，清如清唳蟬。受氣有本性，不為外物遷。飲水箕山上，食雪首陽顛。回車避朝歌，掩口去盜泉。岧嶢廣成子，倜儻魯仲連。卓絕二公外，丹心無間然。昔攀六龍飛，今作百煉鉛。懷恩欲報主，投佩向北燕。彎弓綠弦開，滿月不憚堅。閑騎駿馬獵，一射兩虎穿。迴旋若流光，轉背落雙鳶。胡虜三歎息，兼知五兵權。槍槍突雲將，卻掩我之妍。多逢剿絕兒，先著祖生鞭。據鞍空矍鑠，壯志竟誰宣。蹉跎複來歸，憂恨坐相煎。無風難破浪，失計長江邊。危苦惜頹光，金波忽三圓。時遊敬亭上，閑聽松風眠。或弄宛溪月，虛舟信洄沿。顏公二十萬，盡付酒家錢。興發每取之，聊向醉中仙。過此無一事，靜談秋水篇。君從九卿來，水國有豐年。魚鹽滿市井，布帛如雲煙。下馬不作威，冰壺照清川。霜眉邑中叟，皆美太守賢。時時慰風俗，往往出東田。竹馬數小兒，拜迎白鹿前。含笑問使君，日晚可迴旋。遂歸池上酌，掩抑清風弦。曾標橫浮雲，下撫謝脁肩。樓高碧海出，樹古青蘿懸。光祿紫霞杯，伊昔忝相傳。良圖掃沙漠，別夢繞旌旃。富貴日成疏，願言杳無緣。登龍有直道，倚玉阻芳筵。敢獻繞朝策，思同郭泰船。何言一水淺，似隔九重天。崔生何傲岸，縱酒複談玄。身為名公子，英才苦迍邅。鳴鳳託高梧，淩風何翩翩。安知慕群客，彈劍拂秋蓮。
贈宣城趙太守悅
作者：李白（唐）

趙得寶符盛，山河功業存。三千堂上客，出入擁平原。六國揚清風，英聲何喧喧。大賢茂遠業，虎竹光南藩。錯落千丈松，虯龍盤古根。枝下無俗草，所植唯蘭蓀。憶在南陽時，始承國士恩。公為柱下史，脫繡歸田園。伊昔簪白筆，幽都逐遊魂。持斧冠三軍，霜清天北門。差池宰兩邑，鶚立重飛翻。焚香入蘭臺，起草多芳言。夔龍一顧重，矯翼淩翔鵷。赤縣揚雷聲，強項聞至尊。驚飆頹秀木，跡屈道彌敦。出牧曆三郡，所居猛獸奔。遷人同衛鶴，謬上懿公軒。自笑東郭履，側慚狐白溫。閑吟步竹石，精義忘朝昏。憔悴成醜士，風雲何足論。獼猴騎土牛，羸馬夾雙轅。願借羲皇景，為人照覆盆。溟海不振盪，何由縱鵬鯤。所期玄津白，倜儻假騰鶱。
贈從弟宣州長史昭
作者：李白（唐）

淮南望江南，千里碧山對。我行倦過之，半落青天外。宗英佐雄郡，水陸相控帶。長川豁中流，千里瀉吳會。君心亦如此，包納無小大。搖筆起風霜，推誠結仁愛。訟庭垂桃李，賓館羅軒蓋。何意蒼梧雲，飄然忽相會。才將聖不偶，命與時俱背。獨立山海間，空老聖明代。知音不易得，撫劍增感慨。當結九萬期，中途莫先退。
於五松山贈南陵常贊府
作者：李白（唐）

為草當作蘭，為木當作松。蘭秋香風遠，松寒不改容。松蘭相因依，蕭艾徒豐茸。雞與雞並食，鸞與鸞同枝。揀珠去沙礫，但有珠相隨。遠客投名賢，真堪寫懷抱。若惜方寸心，待誰可傾倒。虞卿棄趙相，便與魏齊行。海上五百人，同日死田橫。當時不好賢，豈傳千古名。願君同心人，於我少留情。寂寂還寂寂，出門迷所適。長鋏歸來乎，秋風思歸客。
自梁園至敬亭山見會公談陵陽山水兼期同遊因有此贈
作者：李白（唐）

我隨秋風來，瑤草恐衰歇。中途寡名山，安得弄雲月。渡江如昨日，黃葉向人飛。敬亭愜素尚，弭棹流清輝。冰穀明且秀，陵巒抱江城。粲粲吳與史，衣冠耀天京。水國饒英奇，潛光臥幽草。會公真名僧，所在即為寶。開堂振白拂，高論橫青雲。雪山掃粉壁，墨客多新文。為餘話幽棲，且述陵陽美。天開白龍潭，月映清秋水。黃山望石柱，突兀誰開張。黃鶴久不來，子安在蒼茫。東南焉可窮，山鳥飛絕處。稠疊千萬峰，相連入雲去。聞此期振策，歸來空閉關。相思如明月，可望不可攀。何當移白足，早晚淩蒼山。且寄一書劄，令予解愁顏。
贈友人三首
作者：李白（唐）

蘭生不當戶，別是閒庭草。夙被霜露欺，紅榮已先老。謬接瑤華枝，結根君王池。顧無馨香美，叨沐清風吹。餘芳若可佩，卒歲長相隨。袖中趙匕首，買自徐夫人。玉匣閉霜雪，經燕複曆秦。其事竟不捷，淪落歸沙塵。持此願投贈，與君同急難。荊卿一去後，壯士多摧殘。長號易水上，為我揚波瀾。鑿井當及泉，張帆當濟川。廉夫唯重義，駿馬不勞鞭。人生貴相知，何必金與錢。慢世薄功業，非無胸中畫。謔浪萬古賢，以為兒童劇。立產如廣費，匡君懷長策。但苦山北寒，誰知道南宅。歲酒上逐風，霜鬢兩邊白。蜀主思孔明，晉家望安石。時人列五鼎，談笑期一擲。虎伏被胡塵，漁歌遊海濱。弊裘恥妻嫂，長劍託交親。夫子秉家義，群公難與鄰。莫持西江水，空許東溟臣。他日青雲去，黃金報主人。
陳情贈友人
作者：李白（唐）

延陵有寶劍，價重千黃金。觀風曆上國，暗許故人深。歸來掛墳松，萬古知其心。懦夫感達節，壯士激青衿。鮑生薦夷吾，一舉置齊相。斯人無良朋，豈有青雲望。臨財不苟取，推分固辭讓。後世稱其賢，英風邈難尚。論交但若此，友道孰雲喪。多君騁逸藻，掩映當時人。舒文振頹波，秉德冠彝倫。卜居乃此地，共井為比鄰。清琴弄雲月，美酒娛冬春。薄德中見捐，忽之如遺塵。英豪未豹變，自古多艱辛。他人縱以疏，君意宜獨親。奈何成離居，相去複幾許。飄風吹雲霓，蔽目不得語。投珠冀相報，按劍恐相距。所思採芳蘭，欲贈隔荊渚。沉憂心若醉，積恨淚如雨。願假東壁輝，餘光照貧女。
贈從弟冽
作者：李白（唐）

楚人不識鳳，重價求山雞。獻主昔雲是，今來方覺迷。自居漆園北，久別鹹陽西。風飄落日去，節變流鶯啼。桃李寒未開，幽關豈來蹊。逢君發花萼，若與青雲齊。及此桑葉綠，春蠶起中閨。日出布穀鳴，田家擁鋤犁。顧餘乏尺土，東作誰相攜。傅說降霖雨，公輸造雲梯。羌戎事未息，君子悲塗泥。報國有長策，成功羞執珪。無由謁明主，杖策還蓬藜。他年爾相訪，知我在磻溪。
贈閭丘處士
作者：李白（唐）

賢人有素業，乃在沙塘陂。竹影掃秋月，荷衣落古池。閑讀山海經，散帙臥遙帷。且耽田家樂，遂曠林中期。野酌勸芳酒，園蔬烹露葵。如能樹桃李，為我結茅茨。
贈錢徵君少陽
作者：李白（唐）

白玉一杯酒，綠楊三月時。春風餘幾日，兩鬢各成絲。秉燭唯須飲，投竿也未遲。如逢渭川獵，猶可帝王師。
贈宣州靈源寺仲浚公
作者：李白（唐）

敬亭白雲氣，秀色連蒼梧。下映雙溪水，如天落鏡湖。此中積龍象，獨許浚公殊。風韻逸江左，文章動海隅。觀心同水月，解領得明珠。今日逢支遁，高談出有無。
贈僧朝美
作者：李白（唐）

水客淩洪波，長鯨湧溟海。百川隨龍舟，噓吸竟安在。中有不死者，探得明月珠。高價傾宇宙，餘輝照江湖。苞卷金縷褐，蕭然若空無。誰人識此寶，竊笑有狂夫。了心何言說，各勉黃金軀。
贈僧行融
作者：李白（唐）

梁有湯惠休，常從鮑照遊。峨眉史懷一，獨映陳公出。卓絕二道人，結交鳳與麟。行融亦俊發，吾知有英骨。海若不隱珠，驪龍吐明月。大海乘虛舟，隨波任安流。賦詩旃檀閣，縱酒鸚鵡洲。待我適東越，相攜上白樓。
贈黃山胡公求白鷳
作者：李白（唐）

請以雙白璧，買君雙白鷳。白鷳白如錦，白雪恥容顏。照影玉潭裡，刷毛琪樹間。夜棲寒月靜，朝步落花閑。我願得此鳥，玩之坐碧山。胡公能輟贈，籠寄野人還。
登敬亭山南望懷古，贈竇主簿
作者：李白（唐）

敬亭一回首，目盡天南端。仙者五六人，常聞此遊盤。溪流琴高水，石聳麻姑壇。白龍降陵陽，黃鶴呼子安。羽化騎日月，雲行翼鴛鸞。下視宇宙間，四溟皆波瀾。汰絕目下事，從之複何難。百歲落半途，前期浩漫漫。強食不成味，清晨起長歎。願隨子明去，煉火燒金丹。
經亂後將避地剡中，留贈崔宣城
作者：李白（唐）

雙鵝飛洛陽，五馬渡江徼。何意上東門，胡雛更長嘯。中原走豺虎，烈火焚宗廟。太白晝經天，頹陽掩餘照。王城皆蕩覆，世路成奔峭。四海望長安，顰眉寡西笑。蒼生疑落葉，白骨空相吊。連兵似雪山，破敵誰能料。我垂北溟翼，且學南山豹。崔子賢主人，歡娛每相召。胡床紫玉笛，卻坐青雲叫。楊花滿州城，置酒同臨眺。忽思剡溪去，水石遠清妙。雪盡天地明，風開湖山貌。悶為洛生詠，醉發吳越調。赤霞動金光，日足森海嶠。獨散萬古意，閑垂一溪釣。猿近天上啼，人移月邊棹。無以墨綬苦，來求丹砂要。華髮長折腰，將貽陶公誚。
獻從叔當塗宰陽冰
作者：李白（唐）

金鏡霾六國，亡新亂天經。焉知高光起，自有羽翼生。蕭曹安zj屼，耿賈摧欃槍。吾家有季父，傑出聖代英。雖無三臺位，不借四豪名。激昂風雲氣，終協龍虎精。弱冠燕趙來，賢彥多逢迎。魯連善談笑，季布折公卿。遙知禮數絕，常恐不合併。惕想結宵夢，素心久已冥。顧慚青雲器，謬奉玉樽傾。山陽五百年，綠竹忽再榮。高歌振林木，大笑喧雷霆。落筆灑篆文，崩雲使人驚。吐辭又炳煥，五色羅華星。秀句滿江國，高才掞天庭。宰邑艱難時，浮雲空古城。居人若薙草，掃地無纖莖。惠澤及飛走，農夫盡歸耕。廣漢水萬裡，長流玉琴聲。雅頌播吳越，還如泰階平。小子別金陵，來時白下亭。群鳳憐客鳥，差池相哀鳴。各拔五色毛，意重泰山輕。贈微所費廣，鬥水澆長鯨。彈劍歌苦寒，嚴風起前楹。月銜天門曉，霜落牛渚清。長歎即歸路，臨川空屏營。
書懷贈南陵常贊府
作者：李白（唐）

歲星入漢年，方朔見明主。調笑當時人，中天謝雲雨。一去麒麟閣，遂將朝市乖。故交不過門，秋草日上階。當時何特達，獨與我心諧。置酒淩歊臺，歡娛未曾歇。歌動白紵山，舞迴天門月。問我心中事，為君前致辭。君看我才能，何似魯仲尼。大聖猶不遇，小儒安足悲。雲南五月中，頻喪渡瀘師。毒草殺漢馬，張兵奪雲旗。至今西二河，流血擁僵屍。將無七擒略，魯女惜園葵。鹹陽天下樞，累歲人不足。雖有數鬥玉，不如一盤粟。賴得契宰衡，持鈞慰風俗。自顧無所用，辭家方來歸。霜驚壯士發，淚滿逐臣衣。以此不安席，蹉跎身世違。終當滅衛謗，不受魯人譏。
贈汪倫
作者：李白（唐）

李白乘舟將欲行，忽聞岸上踏歌聲。桃花潭水深千尺，不及汪倫送我情。
泊姑熟口
作者：王周（唐）

杳杳金陵路，難禁慾斷魂。雨晴山有態，風晚水無痕。遠色千檣岸，愁聲一笛村。如何遣懷抱，詩畢自開尊。
湖口縣
作者：王周（唐）

柴桑分邑載圖經，屈曲山光展畫屏。最是蘆洲東北望，人家殘照隔煙汀。
嶽州眾湖阻風二首
作者：王周（唐）

眾湖湖口系蘭船，睡起中餐又卻眠。風伯如何解回怒，數宵檣倚碧蘆煙。偶系扁舟枕綠莎，旋移深處避驚波。曉來閑共漁人話，此去巴陵路幾多。
問春
作者：王周（唐）

遊絲垂幄雨依依，枝上紅香片片飛。把酒問春因底意，為誰來後為誰歸。
春答
作者：王周（唐）

花枝千萬趁春開，三月瓓珊即自回。剩向東園種桃李，明年依舊為君來。
西塞山二首
作者：王周（唐）

西塞名山立翠屏，濃嵐橫入半江青。千尋鐵鎖無由問，石壁空存道者形。匹婦頑然莫問因，匹夫何去望千春。翻思岵屺傳詩什，舉世曾無化石人。
使風
作者：王周（唐）

風起即千里，風回翻問津。沈思宦遊者，何啻使風人。
石首山
作者：王周（唐）

首出崔嵬佔上游，迥存濃翠向荊州。空聞別有回山力，卻見長江曲尺流。
金口步
作者：王周（唐）

兩山鬥咽喉，群石矗牙齒。行客無限愁，橫吞一江水。
採桑女二首
作者：王周（唐）

渡水採桑歸，蠶老催上機。紮紮得盈尺，輕素何人衣。採桑知蠶饑，投梭惜夜遲。誰誇羅綺叢，新畫學月眉。
渡溪
作者：王周（唐）

渡溪溪水急，水濺羅衣濕。日暮猶未歸，盈盈水邊立。
落葉
作者：王周（唐）

素律鑠欲脆，青女妒複稀。月冷天風吹，葉葉幹紅飛。
宿疏陂驛
作者：王周（唐）

秋染棠梨葉半紅，荊州東望草平空。誰知孤宦天涯意，微雨蕭蕭古驛中。
再經秭歸二首
作者：王周（唐）

總角曾隨上峽船，尋思如夢可淒然。夜來孤館重來宿，枕底灘聲似舊年。秭歸城邑昔曾過，舊識無人奈老何。獨有淒清難改處，月明聞唱竹枝歌。
霞
作者：王周（唐）

拂拂生殘暉，層層如裂緋。天風剪成片，疑作仙人衣。
巫山公署壁有無名氏戲書二韻
作者：王周（唐）

南陵直上路盤盤，平地淩雲勢萬端。堪笑巴民不厭足，更嫌山少畫山看。
道院
作者：王周（唐）

白日人稀到，簾垂道院深。雨苔生古壁，雪雀聚寒林。忘慮憑三樂，消閒信五禽。誰知是官府，煙縷滿爐沈。
會噲岑山人
作者：王周（唐）

渝州江上忽相逢，說隱西山最上峰。略坐移時又分別，片雲孤鶴一枝筇。
巴江
作者：王周（唐）

巴江江水色，一帶濃藍碧。仙女瑟瑟衣，風梭晚來織。
小園桃李始花，偶以成詠
作者：王周（唐）

桃李栽成豔格新，數枝留得小園春。半紅半白無風雨，隨分夭容解笑人。
公居
作者：王周（唐）

公居門館靜，旅寄萬州城。山共秋煙紫，霜並夜月清。無愁幹酒律，有句入詩評。何必須林下，方馳吏隱名。
富池口
作者：王周（唐）

扁舟閑引望，望極更盤桓。山密礙江曲，雨多饒地寒。短莎煙苒苒，驚浪雪漫漫。難寫愁何限，鄉關在一端。
夔州病中
作者：王周（唐）

隱幾經旬疾未痊，孤燈孤驛若為眠。郡樓昨夜西風急，一一更籌到枕前。
題廳壁
作者：王周（唐）

永日無他念，孤清吏隱心。竹聲並雪碎，溪色共煙深。數息閑憑幾，緣情默寄琴。誰知同寂寞，相與結知音。
過武寧縣
作者：王周（唐）

行過武甯縣，初晴物景和。岸回驚水急，山淺見天多。細草濃藍潑，輕煙匹練拖。晚來何處宿，一笛起漁歌。
路次覆盆驛
作者：王周（唐）

曾上青泥蜀道難，架空成路入雲寒。如何卻向巴東去，三十六盤天外盤。
藕池阻風，寄同行撫牧裘駕
作者：王周（唐）

船檣相望荊江中，岸蘆汀樹煙濛濛。路間堤缺水如箭，未知何日生南風。
無題二首
作者：王周（唐）

冰雪肌膚力不勝，落花飛絮繞風亭。不知何事鞦韆下，蹙破愁眉兩點青。梨花如雪已相迷，更被驚烏半夜啼。簾卷玉樓人寂寂，一鉤新月未沈西。
泊巴東
作者：王周（唐）

偶泊巴東古縣前，宦情鄉思兩綿綿。不堪蠟炬燒殘淚，雨打船窗半夜天。
道中未開木杏花
作者：王周（唐）

粉英香萼一般般，無限行人立馬看。村女浴蠶桑柘綠，枉將顏色忍春寒。
西山晚景
作者：王周（唐）

公局長清淡，池亭晚景中。蔗竿閑倚碧，蓮朵靜淹紅。半引彎彎月，微生飋飋風。無思複無慮，此味幾人同。
自和
作者：王周（唐）

一片殘陽景，朦朧淡月中。蘭芽紆嫩紫，梨頰抹生紅。琴阮資清格，冠簪養素風。煙霄半知足，吏隱少相同。
齒落詞
作者：王周（唐）

己卯至庚辰，仲夏晦之暮。吾齒右排上，一齒脫而去。呼吸缺吾防，咀嚼欠吾助。年龠惜不返，日馭走為蠹。唇亡得無寒，舌在從何訴。輔車宜長依，發膚可增懼。不須考前古，聊且為近喻。有如雲中雨，雨散絕回顧。有如枝上葉，葉脫難再附。白髮非獨愁，紅顏豈私駐。何必鬱九回，何必牽百慮。開尊複開懷，引筆作長句。
淘金磧
作者：王周（唐）

畫船晚過淘金磧，不見黃金惟見石。猶恐黃金價未高，見得錙銖幾多力。
施南路偶書
作者：王周（唐）

大石嶺頭梅欲發，南陵陂上雪初飛。苦無酒解愁成陣，又附蘭橈向秭歸。
大石嶺驛梅花
作者：王周（唐）

仙中姑射接瑤姬，成陣清香擁路岐。半出驛牆誰畫得，雪英相倚兩三枝。
贈怤師
作者：王周（唐）

水中有片月，照耀嬋娟姿。庭前有孤柏，竦秀歲寒期。堅然物莫遷，寂焉心為師。聲發響必答，形存影即隨。雪花安結子，雪葉寧附枝。蘭死不改香，井寒豈生澌。晨爐煙嫋嫋，病發霜絲絲。丈室冰凜冽，一衲雲離披。顧此名利場，得不慚冠綏。
遊仙都觀
作者：王周（唐）

冷杉枯柏路盤空，毛髮生寒略略風。兩漢真仙在何處，巡香行繞蕊珠宮。
志峽船具詩：梢
作者：王周（唐）

制之居首尾，俾之辨斜正。首動尾聿隨，斜取正為定。有如提吏筆，有如執時柄。有如秉師律，有如宣命令。守彼方與直，得其剛且勁。既能濟險難，何畏涉遼夐。招招俾作主，泛泛實司命。風烏愧斟酌，畫鷁空輝映。古人存豐規，猗歟聊引證。
志峽船具詩：櫓
作者：王周（唐）

用之大曰櫓，冠乎小者楫。通津既能濟，巨浸即橫涉。身之使者頰，虎之拏者爪。魚之撥者鬣，弩之進者筴。此實為相須，相須航一葉。
志峽船具詩：戙
作者：王周（唐）

箭飛峽中水，鋸立峽中石。峽與水為隘，水與石相擊。濆為生險艱，聲發甚霹靂。三老航一葉，百丈空千尺。蒼黃徒爾為，倏忽何可測。篙之小難制，戙之獨有力。猗嗟戙之為，彬彬堅且直。有如用武人，森森矗戈戟。有如敢言士，落落吐胸臆。拯危居坦夷，濟險免兢惕。志彼哲匠心，俾其來者識。
志峽船具詩：百丈
作者：王周（唐）

少嘗侍先君，餘閑誦白氏。始得入峽詩，深味作詩旨。雲有萬仞山，雲有千丈水。自念坎壈時，尤多兢慎理。山束峽如口，水漱石如齒。孤舟行其中，薄冰猶坦履。孱顏屹焉立，洶湧勃然起。百丈為前牽，萬險即平砥。破之以篔簹，續之以麻枲。礪之堅以節，引之直如矢。杼軸連半空，長短隨兩涘。鐵鎖枉馳名，錦纜謾稱美。長繩豈能系，朽索何足擬。苟非dJ之為，胡可力行此。
早春西園
作者：王周（唐）

引步攜筇竹，西園小徑通。雪欹梅蒂綠，春入杏梢紅。靜意崖穿溜，孤愁笛破空。如何將此景，收拾向圖中。
金盤草詩
作者：王周（唐）

今春從南陵，得草名金盤。金盤有仁性，生在林一端。根節歲一節，食之甘而酸。風俗競採掇，俾人防急難。巴中蛇虺毒，解之如走丸。巨葉展六出，軟幹分長竿。搖搖綠玉活，嫋嫋香荷寒。世雲暑酷月，鬱有神物看。天之產於此，意欲生民安。今之為政者，何不反此觀。知彼苛且猛，慎勿虐而殘。一物苟失所，萬金惟可歎。莫並蒿與萊，豈羨芝及蘭。勤渠護根本，栽植當庭欄。寄言好生者，休說神仙丹。
和程刑部三首：公會亭
作者：王周（唐）

公事公言地，標名姓必臧。江山如得助，談笑若為妨。均賦鄉原肅，詳刑郡邑康。官箴居座右，夙夜算難忘。
和程刑部三首：碧鮮亭
作者：王周（唐）

飋飋籠清籟，蕭蕭鎖翠陰。向高思盡節，從直美虛心。迥砌滋蒼蘚，幽窗伴素琴。公餘時引步，一徑靜中深。
和程刑部三首：清漣合
作者：王周（唐）

照影翻窗綺，層紋滉額波。絲青迷岸柳，茸綠蘸汀莎。片雪翹饑鷺，孤香卷嫩荷。憑欄堪入畫，時聽竹枝歌。
自喻
作者：王周（唐）

予念天之生，生本空疏器。五歲稟慈訓，憤悱讀書志。七歲辨聲律，勤苦會詩賦。九歲執公卷，倜儻幹名意。乞薦鄉老書，幸會春官試。折桂愧巍峨，依蓮何氣味。性拙絕不佞，才短無餘地。前年會知己，薦章實非據。甯見民說平，空荷君恩寄。瞿唐抵巴渝，往來名攬轡。孤舟一水中，艱險實可畏。群操百丈牽，臨難無苟避。濆向江底發，水在石中沸。槌鼓稱打寬，系紉呼下緯。善惡胡可分，死生何足諱。騎衡與垂堂，非不知前喻。臨淵與履冰，非不知深慮。我今縻搢紳，善地誰人致。城狐與社鼠，巧佞誰從庇。奴顏與婢膝，醜直誰從媚。妻兒夐限越，容顏幾憔悴。致身霄漢人，呃嚱盡賢智。
巫山廟
作者：王周（唐）

廟前溪水流潺潺，廟中修竹聲珊珊。襄王一夢杳難問，晚晴天氣歸雲閑。
下瞿塘寄時同年
作者：王周（唐）

春寒天氣下瞿塘，大壤溪前柳線長。須信孤雲似孤宦，莫將鄉思附歸艎。
和杜運使巴峽地暖節物與中土異黯然有感詩三首
作者：王周（唐）

隨柳參差破綠芽，此中依約欲飛花。春光是處傷離思，何況歸期未有涯。始看菊蕊開籬下，又見梅花寄嶺頭。攬轡巴西官局冷，幾憑春酒沃鄉愁。花品姚黃冠洛陽，巴中春早羨孤芳。不知別有栽培力，流詠新詩與激昂。
施南太守以猿兒為寄作詩答之
作者：王周（唐）

虞人初獲酉江西，長臂難將意馬齊。今日未啼頭已白，不堪深入白雲啼。
巫廟
作者：王周（唐）

巴水走若箭，峽山開如屏。洶湧匹練白，崷崒濃藍青。崖空蓄雲雨，灘惡驚雷霆。神仙宅幽邃，廟貌橫杳冥。隱約可一夢，縹緲餘千齡。名利有所役，舟楫無暫停。悉窣垂肸蠁，祠禱希安寧。鴉鴉爾何物，飛飛來廟庭。紛紛颺寥泬，遠近隨虛舲。鐵石礪觜爪，金碧輝光翎。翔集託陰險，鵮啄貪羶腥。日既恃威福，歲久為精靈。依草與附木，誣詭殊不經。城狐與社鼠，瑣細何足聽。況乎人假人，心闊吞滄溟。
贈唐山人
作者：李洞（唐）

垂須長似發，七十色如黳。醉眼青天小，吟情太華低。千年松繞屋，半夜雨連溪。邛蜀路無限，往來琴獨攜。
送雲卿上人遊安南
作者：李洞（唐）

春往海南邊，秋聞半夜蟬。鯨吞洗缽水，犀觸點燈船。島嶼分諸國，星河共一天。長安卻回日，松偃舊房前。
鄭補闕山居
作者：李洞（唐）

高節諫垣客，白雲居靜坊。馬饑餐落葉，鶴病曬殘陽。野霧昏朝燭，溪箋惹禦香。相招倚蒲壁，論句夜何長。
送曹郎中南歸，時南中用軍
作者：李洞（唐）

桂水淨和天，南歸似謫仙。系絛輕象笏，買布接蠻船。海氣蒸鼙軟，江風激箭偏。罷郎吟亂裡，帝遠豈知賢。
錦江陪兵部鄭侍郎話詩著棋
作者：李洞（唐）

落葉濺吟身，會棋雲外人。海枯搜不盡，天定著長新。月上分題遍，鐘殘布子勻。忘餐二絕境，取意鑄陶鈞。
中秋月
作者：李洞（唐）

四十五秋宵，月分千里毫。冷沉中嶽短，光溢太行高。不寐清人眼，移棲濕鶴毛。露華臺上別，吟望十年勞。
送沈光赴福幕
作者：李洞（唐）

泉齊嶺鳥飛，雨熟荔枝肥。南鬥看應近，北人來恐稀。潮浮廉使宴，珠照島僧歸。幕下逢遷拜，何官著茜衣。
鄠郊山舍題趙處士林亭
作者：李洞（唐）

圭峰秋後疊，亂葉落寒墟。四五百竿竹，二三千卷書。雲深猿拾慄，雨霽蟻緣蔬。只隔門前水，如同萬裡餘。
賦得送賈島謫長江
作者：李洞（唐）

敲驢吟雪月，謫出國西門。行傍長江影，愁深汨水魂。筇攜過竹寺，琴典在花村。饑拾山松子，誰知賈傅孫。
河陽道中
作者：李洞（唐）

沖風仍躡凍，提轡手頻呵。得事應須早，愁人不在多。雪田平入塞，煙郭曲隨河。翻憶江濤裡，船中睡蓋蓑。
送知己赴濮州
作者：李洞（唐）

中路行僧謁，郵亭話海濤。劍搖林狖落，旗閃嶽禽高。苔長空州獄，花開夢省曹。濮陽流政化，一半布風騷。
送行腳僧
作者：李洞（唐）

瓶枕繞腰垂，出門何所之。毳衣沾雨重，棕笠看山欹。夜觀入枯樹，野眠逢斷碑。鄰房母淚下，相課別離詞。
龍州送人赴舉
作者：李洞（唐）

獻策赴招攜，行宮積翠西。挈囊秋卷重，轉棧晚峰齊。踏月趨金闕，拂雲看禦題。飛鳴豈回顧，獨鶴困江泥。
送安撫從兄夷偶中丞
作者：李洞（唐）

奉詔向軍前，朱袍映雪鮮。河橋吹角凍，嶽月卷旗圓。僧救焚經火，人修著釣船。六州安撫後，萬戶解衣眠。
送遠上人
作者：李洞（唐）

海嶽兩無邊，去來都偶然。齒因吟後冷，心向靜中圓。蟲網花間井，鴻鳴雨後天。葉書歸舊寺，應附載鐘船。
宿鳳翔天柱寺窮易玄上人房
作者：李洞（唐）

天柱暮相逢，吟思天柱峰。墨研青露月，茶吸白雲鐘。臥語身粘蘚，行禪頂拂松。探玄為一決，明日去臨邛。
下第送張霞歸覲江南
作者：李洞（唐）

此道背於時，攜歸一軸詩。樹沈孤鳥遠，風逆蹇驢遲。草入吟房壞，潮沖釣石移。恐傷歡覲意，半路摘愁髭。
送人之天臺
作者：李洞（唐）

行李一枝藤，雲邊曉扣冰。丹經如不謬，白髮亦何能。淺井仙人境，明珠海客燈。乃知真隱者，笑就漢廷徵。
維摩暢林居
作者：李洞（唐）

諸方遊幾臘，五夏五峰銷。越講迎騎象，蕃齋懺射鵰。冷筇和雪倚，朽櫟帶雲燒。從此西林老，瞥然三萬朝。
送張喬下第歸宣州
作者：李洞（唐）

詩道世難通，歸甯楚浪中。早程殘嶽月，夜泊隔淮鐘。一鏡隨雙鬢，全家老半峰。無成來往過，折盡謝亭松。
送盧郎中赴金州
作者：李洞（唐）

雲明天嶺高，刺郡輟仙曹。危棧窺猿頂，公庭掃鶴毛。出軍青壁罅，話道白眉毫。遠集歌謠客，州前泊幾艘。
江幹即事
作者：李洞（唐）

病臥四更後，愁聞報早衙。隔關瀋水鳥，侵郭噪園鴉。吏瘦餐溪柏，身羸憑海槎。滿朝吟五字，應不老煙霞。
寄賀鄭常侍
作者：李洞（唐）

山亦懷恩地，高禽盡下飛。吏穿霞片望，僧掃月稜歸。省拜墀煙近，林居玉漏微。曾令駐錫話，聊用慰攀依。
登樓
作者：李洞（唐）

川上值樓開，寒山四面來。竹吹人語遠，峰礙鳥飛回。生死別離陌，朝昏雲雨堆。誰知獨立意，濺淚落莓苔。
贈禪友
作者：李洞（唐）

散花留內殿，宮女夢談禪。樹杪開樓鎖，雲中認嶽蓮。溪聲過長耳，筇節出羸肩。飛句相招宿，多逢有月天。
早春友人訪別南歸
作者：李洞（唐）

南歸來取別，窮巷坐青苔。一盞薄醨酒，數枝零落梅。潮生楚驛閉，星在越樓開。明日望君處，前臨風月臺。
題雲際寺
作者：李洞（唐）

開門風雪頂，上徹困飛禽。猿戲青冥裡，人行紫閣陰。臘泉冰下出，夜磬月中尋。盡欲居巖室，如何不住心。
山寺老僧
作者：李洞（唐）

雲際眾僧裡，獨攢眉似愁。護茶高夏臘，愛火老春秋。海浪南曾病，河冰北苦遊。歸來諸弟子，白遍後生頭。
同僧宿道者院
作者：李洞（唐）

攜文過水宿，拂席四廊塵。墜果敲樓瓦，高螢映鶴身。點燈吹葉火，談佛悟山人。盡有棲霞志，好謀三教鄰。
古柏
作者：李洞（唐）

手植知何代，年齊偃蓋松。結根生別樹，吹子落鄰峰。古幹經龍嗅，高煙過雁沖。可佳繁葉盡，聲不礙秋鐘。
贈王鳳二山人
作者：李洞（唐）

山兄望鶴信，山弟聽烏佔。養藥同開鼎，休棋各枕奩。相逢九江底，共到五峰尖。願許為三友，羞將白髮撏。
避地冬夜與二三禪侶吟集茅齋
作者：李洞（唐）

四海通禪客，搜吟會草亭。撚髭孤燭白，閉目眾山青。松掛敲冰杖，壚溫注月瓶。獨愁懸舊旆，笏冷立殘星。
贈道微禪師
作者：李洞（唐）

銅瓶澀瀉水，出磧躡蓮層。猛虎降低鼠，盤雕望小蠅。通禪五天日，照祖幾朝燈。短髮歸林白，何妨剃未能。
吊草堂禪師
作者：李洞（唐）

杖屨疑師在，房關四壁蛩。貯瓶經臘水，響塔隔山鐘。乳鴿沿苔井，齋猿散雪峰。如何不見性，倚遍寺前松。
宿長安蘇雍主簿廳
作者：李洞（唐）

縣對數峰雲，官清主簿貧。聽更池上鶴，伴值嶽陽人。井鎖煎茶水，廳關搗藥塵。往來多屣步，同舍即諸鄰。
秋宿潤州劉處士江亭
作者：李洞（唐）

北夢風吹斷，江邊處士亭。吟生萬井月，見盡一天星。浪靜魚沖鎖，窗高鶴聽經。東西渺無際，世界半滄溟。
秋日曲江書事
作者：李洞（唐）

門搖枯葦影，落日共鷗歸。園近鹿來熟，江寒人到稀。片雲穿塔過，枯葉入城飛。翻怕賓鴻至，無才動禮闈。
秋宿經上人房
作者：李洞（唐）

江房無葉落，松影帶山高。滿寺中秋月，孤窗入夜濤。舊真懸石壁，衰發落銅刀。臥聽曉耕者，與師知苦勞。
冬日題覺公牛頭蘭若
作者：李洞（唐）

天寒高木靜，一磬隔川聞。鼎水看山汲，臺香掃雪焚。鶴歸惟認剎，僧步不離雲。石室開禪後，輪珠謝聖君。
送皇甫校書自蜀下峽，歸覲襄陽
作者：李洞（唐）

蜀道波不竭，巢烏出浪痕。松陰蓋巫峽，雨色徹荊門。宿寺青山盡，歸林彩服翻。苦吟懷凍餒，為吊浩然魂。
題西明寺攻文僧林複上人房
作者：李洞（唐）

誰寄湘南信，陰窗硯起津。燒痕碑入集，海角寺留真。樓憩長空鳥，鐘驚半闕人。禦溝圓月會，似在草堂身。
寄翠微無可上人
作者：李洞（唐）

遠近眾心歸，居然佔翠微。展經猿識字，聽法虎知非。泉注城池夢，霞生侍衛衣。玄機不可學，何似總無機。
喜鸞公自蜀歸
作者：李洞（唐）

禁院對生臺，尋師到綠槐。寺高猿看講，鐘動鳥知齋。掃石月盈帚，濾泉花滿篩。歸來逢聖節，吟步上堯階。
題新安國寺
作者：李洞（唐）

佛亦遇艱難，重興疊廢壇。偃松枝舊折，畫竹粉新幹。開講宮娃聽，拋生禁鳥餐。鐘聲入帝夢，天竺化長安。
蕃寇侵逼，南歸道中
作者：李洞（唐）

雲州三萬騎，南走疾飛鷹。回磧星低雁，孤城月伴僧。敲關通漢節，傾府守河冰。無處論邊事，歸溪夜結罾。
送東宮賈正字之蜀
作者：李洞（唐）

南朝獻晉史，東蜀瞰巴樓。長棧懷宮樹，疏峰露劍州。半空飛雪化，一道白雲流。若次江邊邑，宗詩為遍搜。
吊侯圭常侍
作者：李洞（唐）

我重君能賦，君褒我解詩。三堂一拜遇，四海兩心知。影掛僧挑燭，名傳鶴拂碑。涪江吊孤塚，片月下峨嵋。
顏上人房
作者：李洞（唐）

禦溝臨岸行，遠岫見雲生。松下度三伏，磬中銷五更。雨淋經閣白，日閃剃刀明。海畔終須去，燒燈老國清。
過洞庭湖
作者：許棠（唐）

驚波常不定，半日鬢堪斑。四顧疑無地，中流忽有山。鳥高恆畏墜，帆遠卻如閑。漁父閑相引，時歌浩渺間。
登渭南縣樓
作者：許棠（唐）

近甸名偏著，登城景又寬。半空分太華，極目是長安。雪助河流漲，人耕燒色殘。閑來時甚少，欲下重憑欄。
送李頻之南陵主簿
作者：許棠（唐）

赴縣是還鄉，途程豈覺長。聽鶯離灞岸，蕩槳入陵陽。野蕨生公署，閑雲拂印床。晴天調膳外，垂釣有池塘。
寫懷
作者：許棠（唐）

汩沒與辛勤，全鐘在此身。半生為下客，終老託何人。兩鬢關中改，千巖海上春。青雲知有路，自是致無因。
過中條山
作者：許棠（唐）

徒為經異嶽，不得訪靈蹤。日盡行難盡，千重複萬重。雲垂多作雨，雷動半和鐘。孤竹人藏處，無因認本峰。
早發洛中
作者：許棠（唐）

半夜發清洛，不知過石橋。雲增中嶽大，樹隱上陽遙。塹黑初沉月，河明欲認潮。孤村人尚夢，無處暫停橈。
汝州郡樓望嵩山
作者：許棠（唐）

不共眾山同，岧嶢出迥空。幾層高鳥外，萬仞一樓中。水落難歸地，雲籬便逐風。唯應霄漢客，絕頂路方通。
將歸江南留別友人
作者：許棠（唐）

連春不得意，所業已疑非。舊國亂離後，新年惆悵歸。雪開還楚地，花惹別秦衣。江徼多留滯，高秋會恐違。
塞外書事
作者：許棠（唐）

徵路出窮邊，孤吟傍戍煙。河光深蕩塞，磧色迥連天。殘日沉雕外，驚蓬到馬前。空懷釣魚所，未定蔔歸年。
日暮江上
作者：許棠（唐）

孤帆收廣岸，落照在遙峰。南北渡人少，高低歸鳥重。潮回沙出樹，雨過浦沉鐘。漁父雖相問，那能話所從。
客行
作者：許棠（唐）

旅食唯草草，此生誰我同。故園魂夢外，長路別離中。人事萍隨水，年光鳥過空。欲吟先落淚，多是怨途窮。
送李員外知揚子州留務
作者：許棠（唐）

帝命分留務，東南向楚天。幾程回送騎，中路見迎船。冶例開山鑄，民多酌海煎。青雲名素重，此去豈經年。
春暮途次華山下
作者：許棠（唐）

他皆宴牡丹，獨又出長安。遠道行非易，無圖住自難。離城風已暖，近嶽雨翻寒。此去知誰顧，閑吟只自寬。
旅次滑臺投獻陸侍禦
作者：許棠（唐）

已是鴻來日，堪驚卻背秦。天遙三楚樹，路遠兩河人。旅夢難歸隱，吟魂不在身。霜臺欹冠豸，賴許往來頻。
重歸江南
作者：許棠（唐）

無成歸故里，不似在他鄉。歲月逐流水，山川空夕陽。回潮迷古渡，迸竹過鄰牆。耆舊休存省，胡為止淚行。
寄黔南李校書
作者：許棠（唐）

從戎巫峽外，吟興更應多。郡響蠻江漲，山昏蜀雨過。公筵饒越味，俗土尚巴歌。中夜懷吳夢，知經灩澦波。
東歸留辭沈侍郎
作者：許棠（唐）

一第久乖期，深心已自疑。滄江歸恨遠，紫閣別愁遲。稽古成何事，龍鍾負已知。依門非近日，不慮舊恩移。
題開明裡友人居
作者：許棠（唐）

城中塵外住，入望是田家。井出深山水，闌藏異國花。風巢和鳥動，雪竹向人斜。來往唯君熟，鄉園共海涯。
遣懷
作者：許棠（唐）

此生何處遂，屑屑複悠悠。舊國歸無計，他鄉夢亦愁。飛塵長滿眼，衰發暗添頭。章句非經濟，終難動五侯。
送龍州樊使君
作者：許棠（唐）

曾見邛人說，龍州地未深。碧溪飛白鳥，紅旆映青林。土產唯宜藥，王租只貢金。政成開宴日，誰伴使君吟。
寄盩厔薛能少府
作者：許棠（唐）

滿縣唯雲水，何曾似近畿。曉庭猿集慣，寒署吏衙稀。冰色封深澗，樵聲出紫微。時聞迎隱者，依舊著山衣。
送李左丞巡邊
作者：許棠（唐）

狂戎侵內地，左轄去蕭關。走馬沖邊雪，鳴鞞動塞山。風收枯草定，月滿廣沙閑。西繞河蘭匝，應多隔歲還。
題青山館
作者：許棠（唐）

境概殊諸處，依然是謝家。遺文齊日月，舊井照煙霞。水隔平蕪遠，山橫度鳥斜。無人能此隱，來往謾興嗟。
雁門關野望
作者：許棠（唐）

高關閑獨望，望久轉愁人。紫塞唯多雪，胡山不盡春。河遙分斷野，樹亂起飛塵。時見東來騎，心知近別秦。
五原書事
作者：許棠（唐）

西出黃雲外，東懷白浪遙。星河愁立夜，雷電獨行朝。磧迥人防寇，天空雁避雕。如何非戰卒，弓劍不離腰。
送從弟歸泉州
作者：許棠（唐）

問省歸南服，懸帆任北風。何山猶見雪，半路已無鴻。瘴雜春雲重，星垂夜海空。往來如不住，亦是一年中。
留別故人
作者：許棠（唐）

殊立本不偶，非唯今所難。無門閑共老，盡日泣相看。鳥畏聞鶗鴂，花慚背牡丹。何人知此計，復議出長安。
塞下二首
作者：許棠（唐）

胡虜偏狂悍，邊兵不敢閑。防秋朝伏弩，縱火夜搜山。雁逆風鼙振，沙飛獵騎還。安西雖有路，難更出陽關。徵役已不定，又緣無定河。塞深烽砦密，山亂犬羊多。漢卒聞笳泣，胡兒擊劍歌。番情終未測，今昔謾言和。
題張喬昇平裡居
作者：許棠（唐）

下馬似無人，開門只一身。心同孤鶴靜，行過老僧真。亂水藏幽徑，高原隔遠津。匡廬曾共隱，相見自相親。
題鄭拾遺南齋
作者：許棠（唐）

明時無事諫，豈是隱明君。每值離丹陛，多陪宴白雲。門連蕭洞僻，地與曲江分。滿院皆檉竹，期棲鸞鶴群。
渭上送人南歸
作者：許棠（唐）

遠役與歸愁，同來渭水頭。南浮應到海，北去阻無州。楚雨天連地，胡風夏甚秋。江人如見問，為話複貧遊。
寄睦州陸郎中
作者：許棠（唐）

下國多高趣，終年半是吟。海濤通越分，部伍雜閩音。曉郭雲藏市，春山鳥護林。東浮雖未遂，日日至中心。
投徐端公
作者：許棠（唐）

無謀尋舊友，強喜亦如愁。丹桂阻丹懇，白衣成白頭。窮吳迷釣業，大漢事貧遊。霄漢期提引，龍鍾未擬休。
出塞門
作者：許棠（唐）

步步經戎虜，防兵不離身。山多曾戰處，路斷野行人。暴雨聲同瀑，奔沙勢異塵。片時懷萬慮，白髮數莖新。
新年呈友
作者：許棠（唐）

一月月相似，一年年不同。清晨窺古鏡，旅貌近衰翁。處世閑難得，關身事半空。浮生能幾許，莫惜醉春風。
銀州北書事
作者：許棠（唐）

南辭採石遠，北背乞銀深。磧路雖多險，江人不廢吟。雕依孤堠立，鷗向迥沙沈。因共邊人熟，行行起戰心。
寄趙能卿
作者：許棠（唐）

我命同君命，君詩似我詩。俱無中道計，各失半生期。素業滄江遠，清時白髮垂。蹉跎一如此，何處卜棲遲。
夏州道中
作者：許棠（唐）

茫茫沙漠廣，漸遠赫連城。堡迥烽相見，河移浪旋生。無蟬嘶折柳，有寇似防兵。不耐饑寒迫，終誰至此行。
經故楊太尉舊居
作者：許棠（唐）

在漢信垂功，於唐道更隆。一川留古跡，多代仰高風。樹折巢墮鳥，階荒草覆蟲。行人過豈少，獨駐夕陽中。
東歸次採石江
作者：許棠（唐）

東下經牛渚，依然是故關。客程臨岸盡，鄉思入鷗閑。雨漲巴來浪，雲增楚際山。漁翁知未達，相顧不開顏。
隴上書事
作者：許棠（唐）

城疊連雲壑，人家似隱居。樹飛鸚鵡眾，川下鶺鴒疏。滴夢關山雨，資餐隴水魚。誰知江徼客，此景倍相於。
陳情獻江西李常侍五首
作者：許棠（唐）

二十二三年，遊秦複滯燕。徒陪群彥後，自苦此生前。徑折啼猿樹，巖荒噴月泉。東堂曾受薦，垂白志猶堅。淅淅複棲棲，人間只自迷。終年愁遠道，到老去何蹊。始見紅葉落，又聞黃鳥啼。不因趨大旆，誰肯暫提攜。童蒙即苦辛，未識杏園春。謾倚無為日，還成不偶人。鄉程長恨遠，旅夢亦愁貧。天地雖雲廣，殊難寄此身。春闈久已滯，秋賦又逢停。選士疑長阻，傷時自不寧。秦城還逐夢，楚徼影隨形。此去吟雖苦，何人更肯聽。孤立時全塞，求名勢轉難。身多離下國，分合阻長安。越鳥啼春早，蠻花送雨寒。丘門沾顧重，未別欲闌幹。
經八合阪
作者：許棠（唐）

躡險入高空，初疑勢不窮。又緣千嶂盡，還共七盤同。下辨東流水，平隨北去鴻。天然無此道，應免患窮通。
送友人北遊
作者：許棠（唐）

北出陰關去，何人肯待君。無青山擁晉，半濁水通汾。雁塞雖多雁，雲州卻少雲。茲遊殊不惡，莫恨暫離群。
登淩歊臺
作者：許棠（唐）

平蕪望已極，況複倚淩歊。江截吳山斷，天臨楚澤遙。雲帆高出樹，水市迥分橋。立久斜陽盡，無言似寂寥。
曲江三月三日
作者：許棠（唐）

滿國賞芳辰，飛蹄複走輪。好花皆折盡，明日恐無春。鳥避連雲幄，魚驚遠浪塵。如何當此節，獨自作愁人。
贈棲白上人
作者：許棠（唐）

閑身卻不閑，日日對天顏。已住城中寺，難歸海上山。詩傳華夏外，偈布市朝間。欲問空門事，空門豈有關。
野步
作者：許棠（唐）

閑賞步易遠，野吟聲自高。路無人到跡，林有鶴遺毛。物外趣都別，塵中心枉勞。沿溪收墮果，坐石喚饑猱。
過湍溝谷
作者：許棠（唐）

西去窮胡處，巖崖境不常。石形相對聳，天勢一條長。棧底鳴流水，林端斂夕陽。雖隨兵馬至，未免畏豺狼。
送友人遊蜀
作者：許棠（唐）

巴興千萬尋，此去若為心。蟋蟀既將定，彌猴應正吟。劍門秋斷雁，褒穀夜多砧。自古西南路，艱難直至今。
題秦州城
作者：許棠（唐）

聖澤滋遐徼，河堤四向通。大荒收虜帳，遺土複秦風。亂燒迷歸路，遙山似夢中。此時懷感切，極目思無窮。
寄敬亭山清越上人
作者：許棠（唐）

南朝山半寺，謝脁故鄉鄰。嶺上非無主，秋詩複有人。高禪星月近，野火虎狼馴。舊許陪閑社，終應待此身。
秋江霽望
作者：許棠（唐）

高秋偏入望，霽景倍關情。落木滿江水，離人懷渭城。山高孤戍斷，野極暮天平。漁父時相問，羞真道姓名。
隴州旅中書事寄李中丞
作者：許棠（唐）

三伏客吟過，長安未擬還。蛩聲秋不動，燕別思仍閑。亂葉隨寒雨，孤蟾起暮關。經時高嶺外，來往旆旌間。
秋日歸舊山
作者：許棠（唐）

山雲蟬滿樹，欲住更何安。上國回將晚，孤峰別自難。磧遙鴻未到，江近夜先寒。泉石雖堪戀，行人不願看。
下黃耳盤
作者：許棠（唐）

獨下黃盤路，多虞部落連。雲晴仍著地，樹古自參天。亂鳥飛人上，驚麋起馬前。行行無郡邑，唯見虎狼煙。
旅懷
作者：許棠（唐）

終年唯旅舍，只似已無家。白髮除還出，丹霄去轉賒。夏遊窮塞路，春醉負秦花。應是穹蒼意，空教老若耶。
題金山寺
作者：許棠（唐）

四面波濤匝，中樓日月鄰。上窮如出世，下瞷忽驚神。剎礙長空鳥，船通外國人。房房皆疊石，風掃永無塵。
送王侍禦赴宣城
作者：許棠（唐）

朝回離九陌，島外賞殘春。經宿留閑客，看雲作主人。時清難議隱，位重亦甘貧。巖洞真仙境，應休別臥鄰。
題汧湖二首
作者：許棠（唐）

偶得湖中趣，都忘隴坻愁。邊聲風下雁，楚思浪移舟。靜極亭連寺，涼多島近樓。吟遊終不厭，還似曲江頭。隴首時無事，湖邊日縱吟。遊魚來複去，浴鳥出還沉。蜃氣藏孤嶼，波光到遠林。無人見垂釣，暗起洞庭心。
宿青山館
作者：許棠（唐）

下馬青山下，無言有所思。雲藏李白墓，苔暗謝公詩。烈燒飛荒野，棲鳧宿廣陂。東來與西去，皆是不閒時。
宿同州厲評事舊業寄華下
作者：許棠（唐）

從戎依遠地，無日見家山。地近風沙處，城當甸服間。阻河通渭水，曲苑帶秦關。待月登樓夜，何人相伴閑。
聞蟬十二韻
作者：許棠（唐）

造化生微物，常能應候鳴。初離何處樹，又發去年聲。未蛻唯愁動，才飛似解驚。聞來鄰海徼，恨起過邊城。騷屑隨風遠，悠揚類雪輕。報秋涼漸至，嘶月思偏清。互默疑相答，微搖似欲行。繁音人已厭，朽殼蟻猶爭。朝士嚴冠飾，宮嬪逞鬢名。亂依西日噪，多引北歸情。筱露凝潛吸，蛛絲忽迸縈。此時吟立者，不覺萬愁生。
冬杪歸陵陽別業五首
作者：許棠（唐）

無媒歸別業，所向自乖心。閭裡故人少，田園荒草深。浪翻全失岸，竹迸別成林。鷗鳥猶相識，時來聽苦吟。眠雲終未遂，策馬暫休期。上國勞魂夢，中心甚別離。冰封巖溜斷，雪壓砌松欹。骨肉嗟名晚，看歸卻淚垂。學劍雖無術，吟詩似有魔。已貧甘事晚，臨老愛閑多。雞犬唯隨鹿，兒童只衣蓑。時因尋野叟，狂醉複狂歌。鄉國亂離後，交親半旅遊。遠聞誠可念，歸見豈無愁。敗葦迷荒徑，寒蓑沒壞舟。衡門終不掩，倚杖看波流。遊秦複滯燕，不覺近衰年。旅貌同柴毀，行衣對骨穿。籬寒多啄雀，木落斷浮煙。楚夜聞鳴雁，猶疑在塞天。
送王侍禦赴宣城
作者：許棠（唐）

戴豸卻驅雞，東南上句溪。路過金穀口，帆轉石城西。水樹連天暗，山禽繞郡啼。江人諳舊化，那複俟招攜。
春日烏延道中
作者：許棠（唐）

邊窮厄未窮，複此逐歸鴻。去路多相似，行人半不同。山川藏北狄，草木背東風。虛負男兒志，無因立戰功。
寄華陰劉拾遺
作者：許棠（唐）

堅心持諫諍，自古亦艱難。寄邑雖行化，眠雲似去官。河分中野斷，嶽入半天寒。瀑布冰成日，誰陪吟複看。
憶江南
作者：許棠（唐）

南楚西秦遠，名遲別歲深。欲歸難遂去，閑憶自成吟。雷電閑傾雨，猿猱鬥墮林。眠雲機尚在，未忍負初心。
釣臺
作者：徐夤（唐）

金門誰奉詔，碧岸獨垂鉤。舊友只樵叟，新交惟野鷗。嘉名懸日月，深谷化陵丘。便可招巢父，長川好飲牛。
旅次寓題
作者：徐夤（唐）

胡為名利役，來往老關河。白髮隨梳少，青山入夢多。途窮憐抱疾，世亂恥登科。卻起漁舟念，春風釣綠波。
贈嚴司直
作者：徐夤（唐）

承家居闕下，避世出關東。有酒劉伶醉，無兒伯道窮。新詩吟閣賞，舊業釣臺空。雨雪還相訪，心懷與我同。
贈東方道士
作者：徐夤（唐）

葫蘆窗畔掛，是物在其間。雪色老人鬢，桃花童子顏。祭星秋蔔日，採藥曉登山。舊放長生鹿，時銜瑞草還。
題僧壁
作者：徐夤（唐）

香廚流瀑布，獨院鎖孤峰。紺發青螺長，文茵紫豹重。卵枯皆化燕，蜜老卻成蜂。明月留人宿，秋聲夜著松。
和人經隋唐間戰處
作者：徐夤（唐）

孤軍前度戰，一敗一成功。卷旆早歸國，臥屍猶臂弓。草間腥半在，沙上血殘紅。傷魄何為者，五湖垂釣翁。
追和常建歎王昭君
作者：徐夤（唐）

紅顏如朔雪，日爍忽成空。淚盡黃雲雨，塵消白草風。君心爭不悔，恨思竟何窮。願化南飛燕，年年入漢宮。
贈董先生
作者：徐夤（唐）

壽歲過於百，時閑到上京。餐松雙鬢嫩，絕粒四支輕。雨雪思中嶽，雲霞夢赤城。來年期壽籙，何處待先生。
河流
作者：徐夤（唐）

洪流盤砥柱，淮濟不同波。莫訝清時少，都緣曲處多。遠能通玉塞，高複接銀河。大禹成門嶮，為龍始得過。
題南寺
作者：徐夤（唐）

久別猿啼寺，流年劫逝波。舊僧歸塔盡，古瓦長松多。壁蘚昏題記，窗螢散薜蘿。平生英壯節，何故旋消磨。
北山秋晚
作者：徐夤（唐）

十載衣裘盡，臨寒隱薜蘿。心閑緣事少，身老愛山多。玉露催收菊，金風促剪禾。燕秦正戎馬，林下好婆娑。
昔遊
作者：徐夤（唐）

昔遊紅杏苑，今隱刺桐村。歲計懸僧債，科名負國恩。不書胝漸穩，頻鑷鬢無根。惟有經邦事，年年志尚存。
酒鬍子
作者：徐夤（唐）

紅筵絲竹合，用爾作歡娛。直指寧偏黨，無私絕覬覦。當歌誰擐袖，應節漸輕軀。恰與真相似，氈裘滿頷須。
吊崔補闕
作者：徐夤（唐）

近來吾道少，慟哭博陵君。直節巖前竹，孤魂嶺上雲。縉紳傳確論，丞相取遺文。廢卻中興策，何由免用軍。
吊赤水李先生
作者：徐夤（唐）

三年悲過隙，一室類銷冰。妻病入仙觀，子窮隨嶽僧。荒丘寒有雨，古屋夜無燈。往日清猷著，金門幾欲徵。
香鴨
作者：徐夤（唐）

不假陶熔妙，誰教羽翼全。五金池畔質，百和口中煙。觜鈍魚難啄，心空火自燃。禦爐如有闕，須進聖君前。
雞
作者：徐夤（唐）

名參十二屬，花入羽毛深。守信催朝日，能鳴送曉陰。峨冠裝瑞璧，利爪削黃金。徒有稻粱感，何由報德音。
白鴿
作者：徐夤（唐）

舉翼淩空碧，依人到大邦。粉翎棲畫閣，雪影拂瓊窗。振鷺堪為侶，鳴鳩好作雙。狎鷗歸未得，睹爾憶晴江。
龜
作者：徐夤（唐）

行止竟何從，深溪與古峰。青荷巢瑞質，綠水返靈蹤。鑽骨神明應，酬恩感激重。仙翁求一卦，何日脫龍鍾。
銀結條冠子
作者：徐夤（唐）

日下徵良匠，宮中贈阿嬌。瑞蓮開二孕，瓊縷織千條。蟬翼輕輕結，花紋細細挑。舞時紅袖舉，纖影透龍綃。
蜀葵
作者：徐夤（唐）

劍門南面樹，移向會仙亭。錦水饒花豔，岷山帶葉青。文君慚婉娩，神女讓娉婷。爛熳紅兼紫，飄香入繡扃。
華清宮
作者：徐夤（唐）

十二瓊樓鎖翠微，暮霞遺卻六銖衣。桐枯丹穴鳳何去，君王魂斷驪山路，且向蓬瀛伴貴妃。
再幸華清宮
作者：徐夤（唐）

腸斷將軍改葬歸，錦囊香在憶當時。年來卻恨相思樹，霓裳舊曲飛霜殿，夢破魂驚絕後期。
喜雨上主人尚書
作者：徐夤（唐）

天皇攘袂敕神龍，雨我公田兆歲豐。幾日淋漓侵暮角，門下十年耕稼者，坐來偏憶翠微峰。
迴文詩二首
作者：徐夤（唐）

飛書一幅錦文回，恨寫深情寄雁來。機上月殘香閣掩，歸日幾人行問卜，徽音想望倚高臺。輕帆數點千峰碧，水接雲山四望遙。晴日海霞紅靄靄，明月釣舟漁浦遠，傾山雪浪暗隨潮。
不把漁竿
作者：徐夤（唐）

不把漁竿不灌園，策筇吟繞綠蕪村。得爭野老眠雲樂，何人買我安貧趣，百萬黃金未可論。
古往今來
作者：徐夤（唐）

古往今來恨莫窮，不如沈醉臥春風。雀兒無角長穿屋，閑思郭令長安宅，草沒匡牆舊事空。
十裡煙籠
作者：徐夤（唐）

十裡煙籠一徑分，故人迢遞久離群。白雲明月皆由我，北邙坡上青松下，儘是鏘金佩玉墳。
偶書
作者：徐夤（唐）

巧者多為拙者資，良籌第一在乘時。市門逐利終身飽，高皇冷笑重瞳客，蓋世拔山何所為。
潤屋
作者：徐夤（唐）

潤屋豐家莫妄求，眼看多是與身讎。百禽羅得皆黃口，朱門粉署何由到，空寄新詩謝列侯。
退居
作者：徐夤（唐）

鶴性松心合在山，五侯門館怯趨攀。三年臥病不能免，笑他範蠡貪婪甚，相罷金多始退閑。
閉門
作者：徐夤（唐）

閉卻閑門臥小窗。更何人與療膏肓。一生有酒唯知醉，漳濱伏枕文園渴，盜蹠縱橫似虎狼。
開窗
作者：徐夤（唐）

閉戶開窗寢又興，三更時節也如冰。長閑便是忘機者，薔薇花盡燻風起，綠葉空隨滿架藤。
燈花
作者：徐夤（唐）

點蠟燒銀卻勝栽，九華紅豔吐玫瑰。獨含冬夜寒光拆，貪膏附熱多相誤，為報飛蛾罷拂來。
東歸出城留別知己
作者：徐夤（唐）

韋蒙屈指許非才，三載長安共酒杯。欲別未攀楊柳贈，他日因書問衰颯，東溪須訪子陵臺。
詠懷
作者：徐夤（唐）

愁花變出白髭須，半世辛勤一事無。道在或期君夢想，借取秦宮臺上鏡，為時開照漢妖狐。
郊村獨遊
作者：徐夤（唐）

歲閏堪憐曆候遲，出門惟與野雲期。驚魚擲上綠荷芰，市頭相者休相戲，蹙膝先生半自知。
經故翰林楊左丞池亭
作者：徐夤（唐）

八角紅亭蔭綠池，一朝青草蓋遺基。薔薇藤老開花淺，平生德義人間誦，身後何勞更立碑。
經故廣平員外舊宅
作者：徐夤（唐）

門巷蕭條引涕洟，遺孤三歲著麻衣。綠楊樹老垂絲短，平生欲獻匡君策，抱病猶言未息機。
潘丞相舊宅
作者：徐夤（唐）

綠樹垂枝蔭四鄰，春風還似舊時春。年年燕是雕樑主，秋槐影薄蟬聲盡，休謂龍門待化鱗。
門外閒田數畝長有泉源因築直堤分為兩沼
作者：徐夤（唐）

左右澄漪小檻前，直堤高築古平川。十分春水雙簷影，坐來暗起江湖思，速問溪翁買釣船。
北園
作者：徐夤（唐）

北園幹葉旋空枝，蘭蕙還將眾草衰。籠鳥上天猶有待，生事罷求名與利，一窗書策是年支。
溪上要一隻白簟扇蓋頭垂釣去年就節推…遂成拙句
作者：徐夤（唐）

難求珍箑過炎天，遠就金貂乞月圓。直在引風欹角枕，莫道如今時較晚，也應留得到明年。
招隱
作者：徐夤（唐）

齒發那能敵歲華，早知休去避塵沙。鬼神只闞高明裡，贈君吉語堪銘座，看取朝開暮落花。
憶山中友人
作者：徐夤（唐）

憶得當年接善鄰，苦將閒事強夫君。鬥開碧沼分明月，金門幾欲言西上，惆悵關河正用軍。
溪隱
作者：徐夤（唐）

將名將利已無緣，深隱清溪擬學仙。絕卻腥羶勝服藥，鸞鶴久從籠檻閉，春風卻放紙為鳶。
酒醒
作者：徐夤（唐）

酒醒欲得適閒情，騎馬那勝策杖行。天暖天寒三月暮，望斷長安故交遠，來書未說九河清。
夢斷
作者：徐夤（唐）

夢斷紗窗半夜雷，別君花落又花開。漁陽路遠書難寄，人生若得長相對，螢火生煙草化灰。
人事
作者：徐夤（唐）

人事飄如一炷煙，且須求佛與求仙。豐年甲子春無雨，平生生計何為者，三徑蒼苔十畝田。
休說
作者：徐夤（唐）

休說人間有陸沈，一樽閑待月明斟。時來不怕滄溟闊，梓桐賦罷相如隱，誰為君前永夜吟。
嘉運
作者：徐夤（唐）

嘉運良時兩阻修，釣竿蓑笠樂林丘。家無寸帛渾閒事，晨炊一箸紅銀粒，憶著長安索米秋。
綠鬢
作者：徐夤（唐）

綠鬢先生自出林，孟光同樂野雲深。躬耕為食古人操，君看黃閣南遷客，一過瀧州絕好音。
驕侈
作者：徐夤（唐）

驕侈阽危儉素牢，鏡中形影豈能逃。石家恃富身還滅，古今人事惟堪醉，好脫霜裘換綠醪。
龍蟄二首
作者：徐夤（唐）

龍蟄蛇蟠卻待伸，和光何惜且同塵。伍員豈是吹簫者，穰侯休忌關東客，張祿先生竟相秦。休說雄才間代生，到頭難與運相爭。時通有詔徵枚乘，中林且作煙霞侶，塵滿關河未可行。
逐臭蒼蠅
作者：徐夤（唐）

逐臭蒼蠅豈有為，清蟬吟露最高奇。多藏苟得何名富，首陽山翠千年在，好奠冰壺吊伯夷。
牡丹花二首
作者：徐夤（唐）

看遍花無勝此花，剪雲披雪蘸丹砂。開當青律二三月，不隨寒令同時放，倍種雙松與辟邪。萬萬花中第一流，淺霞輕染嫩銀甌。能狂綺陌千金子，詩書滿架塵埃撲，盡日無人略舉頭。
尚書座上賦牡丹花得輕字韻其花自越中移植
作者：徐夤（唐）

流蘇凝作瑞華精，仙閣開時麗日晴。霜月冷銷銀燭焰，早晚有人天上去，寄他將贈董雙成。
依韻和尚書再贈牡丹花
作者：徐夤（唐）

爛銀基地薄紅妝，羞殺千花百卉芳。紫陌昔曾遊寺看，多著黃金何處買，輕橈挑過鏡湖光。
郡庭惜牡丹
作者：徐夤（唐）

腸斷東風落牡丹，為祥為瑞久留難。青春不駐堪垂淚，明年萬葉千枝長，倍發芳菲借客看。
追和白舍人詠白牡丹
作者：徐夤（唐）

蓓蕾抽開素練囊，瓊葩燻出白龍香。裁分楚女朝雲片，檻邊幾笑東籬菊，冷折金風待降霜。
憶牡丹
作者：徐夤（唐）

綠樹多和雪霰栽，長安一別十年來。王侯買得價偏重，滄洲春暮空腸斷，畫看猶將勸酒杯。
惜牡丹
作者：徐夤（唐）

今日狂風揭錦筵，預愁吹落夕陽天。閑看紅豔只須醉，良時雖作鶯花主，白馬王孫恰少年。
覽柳渾汀洲採白蘋之什，因成一章
作者：徐夤（唐）

採盡汀蘋恨別離，鴛鴦鸂鶒總雙飛。月明南浦夢初斷，年來泣淚知多少，重疊成痕在繡衣。
司直巡官無諸移到玫瑰花
作者：徐夤（唐）

芳菲移自越王臺，最似薔薇好並栽。穠豔盡憐勝彩繪，為報朱衣早邀客，莫教零落委蒼苔。
梅花
作者：徐夤（唐）

瓊瑤初綻嶺頭葩，蕊粉新妝奼女家。舉世更誰憐潔白，結實和羹知有日，肯隨羌笛落天涯。
荔枝二首
作者：徐夤（唐）

朱彈星丸粲日光，綠瓊枝散小香囊。龍綃殼綻紅紋粟，蠻山蹋曉和煙摘，拜捧金盤奉越王。日日燻風卷瘴煙，南園珍果荔枝先。靈鴉啄破瓊津滴，何人刺出猩猩血，深染羅紋遍殼鮮。
菊花
作者：徐夤（唐）

桓景登高事可尋，黃花開處綠畦深。消災闢惡君須採，陶公豈是居貧者，剩有東籬萬朵金。
畫松
作者：徐夤（唐）

澗底陰森驗筆精，筆閑開展覺神清。曾當月照還無影，天臺道士頻來見，說似株株倚赤城。
草木
作者：徐夤（唐）

草木無情亦可嗟，重開明鏡照無涯。菊英空折羅含宅，仙翁乞取金盤露，洗卻蒼蒼兩鬢華。
松
作者：徐夤（唐）

澗底青松不染塵，未逢良匠競誰分。龍盤勁節巖前見，皇王自有增封日，修竹徒勞號此君。